**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 09.07.2018, ora 08.00 – 10.07.2018, ora 08.00**

1. ***SITUAŢIA HIDROMETEOROLOGICĂ***

**1. Situaţia şi prognoza hidrologică pe râurile interioare şi Dunăre din 10.07.2018, ora 07.00**

**RÂURI**

**Debitele au fost, în general, în creștere** ca urmare a precipitațiilor căzute în interval și propagării, exceptând râurile din bazinele inferioare: Vişeu, Iza, Tur, Lăpuș, unde au fost relativ staționare și cursul superior și mijlociu al Prutului, unde au fost în scădere.

Se situează peste **COTELE DE ATENȚIE** râurile la stațiile hidrometrice: Secaș – Cunta (300+127)-jud. AB, Jiu – Răcari (330+2)-jud. DJ, Săliște-Săliște (100+3)-jud. SB, Cibin-Cristian (300+10)- jud. SB, Cibin-Sibiu (300+29)-jud. SB, Cibin-Tălmaciu (150+5)-jud. SB, Dâmbovița-Dragomirești (200+12)-jud. IF, Miletin – Șipote (150+19)-jud. IS.

În interval s-au situat peste:

- **COTA DE PERICOL** râul Secaș la stația hidrometrică Cunta (500+3)-jud. AB;

- **COTELE DE INUNDAȚIE** râurile la stațiile hidrometrice: Desnățui – Călugărei (250+1)-jud. DJ, Cibin-Cristian (350+6)- jud. SB, Cibin-Sibiu (350+23)-jud. SB;

- **COTELE DE ATENȚIE** râurile la stațiile hidrometrice: Secaș – Colibi (300+30)-jud. AB, Olteț – Nistorești (130)-jud. GJ.

Debitele se situează la valori mai mari de 100% din mediile multianuale lunare, exceptând râurile din bazinele hidrografice: Iza, Tur, Someş, Crasna, Barcău, Crişul Negru, Crișul Alb, Moravița, Nera, Cerna, Vedea, Bârlad şi pe unele râuri din bazinul inferior al Argeșului, unde se situează la valori cuprinse între 30-90% din mediile multianuale lunare.

În interval au fost emise două **AVERTIZĂRI HIDROLOGICE** pentru fenomene imediate şi o **ATENȚIONARE HIDROLOGICĂ** pentru fenomene imediate.

Este în vigoare **AVERTIZAREA HIDROLOGICĂ** nr. 46 din 08.07.2018.

**Debitele vor fi, în general, în creștere** ca urmare a precipitațiilor prognozate și propagării, exceptând cursul Prutului, unde vor fi în scădere.

Sunt posibile scurgeri importante pe versanţi, torenţi, pâraie, viituri rapide cu posibile efecte de inundaţii locale şi creşteri rapide de niveluri şi debite cu posibile depăşiri ale **COTELOR DE APĂRARE**, ca urmare a precipitaţiilor mai însemnate cantitativ prevăzute sub formă de aversă.

Se vor situa peste:

- **COTA DE INUNDAȚIE** râul Cibin la stația hidrometrică Sibiu (350+30)-jud. SB;

- **COTELE DE ATENȚIE** râurile la stațiile hidrometrice: Secaș – Cunta (300+40)-jud. AB, Cibin-Cristian (300+40)-jud. SB, Cibin-Tălmaciu (150+70)-jud. SB, Dâmbovița-Dragomirești (200+20)-jud. IF.

Se menține în vigoare **AVERTIZAREA HIDROLOGICĂ** nr. 46 din 08.07.2018.

**DUNĂRE**

**Debitul la intrarea în ţară (secţiunea Baziaş) în intervalul 09.07 – 10.07.2018 a fost în scădere, având valoarea de 5000 m3/s**, sub media multianuală a lunii iulie (5350 m3/s).

În aval de Porţile de Fier debitele au fost în scădere pe sectorul Gruia – Oltenița și în creștere pe sectorul Călărași – Tulcea.

**Debitul la intrarea în ţară (secţiunea Baziaş) va fi în scădere (4900 m3/s).**

În aval de Porţile de Fier debitele vor fi în scădere pe sectorul Gruia – Cernavodă şi în creștere pe sectorul Hârșova – Tulcea.

**2.** **Situaţia meteorologică în intervalul 09.07.2018, ora 09.00 – 10.07.2018, ora 06.00**

**ÎN ŢARĂ**

Vremea a fost, în general, instabilă. Temporar înnorările au fost accentuate și a plouat în cea mai mare parte a țării. Ploile au avut și caracter torențial, iar în intervale scurte de timp sau prin cumulare cantitățile de apă au depășit local 15...25 l/mp, iar pe suprafețe mai restrânse s-au înregistrat peste 35...45 l/mp. Au fost mai ales averse, însoțite local de descărcări electrice și intensificări de scurtă durată ale vântului. Izolat au fost căderi de grindină, fiind confirmate cele din județele Satu Mare și Timiș. Valorile termice diurne au caracterizat o vreme răcoroasă în majoritatea zonelor, dar mai ales în sud-vest și în centru; temperaturile maxime s-au încadrat între 17 grade la Întorsura Buzăului și 29 de grade la Botoșani și Călărași. La ora 06.00 se înregistrau valori termice între 13 grade la Târgu Lăpuș, Câmpeni, Toplița, Joseni, Miercurea Ciuc, Târgu Secuiesc și Sfântu Gheorghe Covasna și 23 de grade la Sulina.

***Observație:*** *începând de ieri de la ora 06.00 au fost în vigoare 11 mesaje de avertizare cod portocaliu privind fenomene meteo periculoase imediate, câte 3 emise de SRPV Cluj, respectiv SRPV Constanța, câte 2 la SRPV Bacău și SRPV Timișoara și 1 de CNMP București.*

**LA BUCUREŞTI**

Vremea a fost, în general, instabilă, iar valorile termice s-au menținut ușor mai scăzute decât cele normale ale perioadei. Cerul a fost mai mult noros și a plouat în averse repetate, temporar de intensitate mare, astfel că s-au înregistrat cantități de apă în medie de 10...20 l/mp, iar în unele cartiere peste 30...40 l/mp. Trecător s-au semnalat descărcări electrice. Vântul a suflat slab și moderat. Temperatura maximă a fost de 24 de grade la stația Băneasa, 25 de grade la Afumați și 26 de grade la Filaret, iar la ora 06.00 se înregistrau 18 grade la Afumați și Băneasa și 19 grade la Filaret.

**3. Prognoza meteorologică în intervalul 10.07.2018, ora 09.00 – 11.07.2018, ora 09.00**

**ÎN ŢARĂ**

**Vremea se va menține, în general, instabilă, cu înnorări temporar accentuate. În cursul zilei va ploua pe arii extinse, iar în intervale scurte de timp sau prin cumulare se vor înregistra cantități de apă ce vor depăși local 20...30 l/mp și izolat 40...50 l/mp. Vor fi, mai ales, averse ce vor avea și caracter torențial și se vor semnala local descărcări electrice și intensificări de scurtă durată ale vântului. Vor fi condiții de grindină. În timpul nopții ploi mai frecvente și mai însemnate cantitativ vor fi în est și nord-est**, iar în restul teritoriului ploile vor fi în diminuare și în restrângere ca arie. Temperaturile maxime se vor încadra între 20 și 29 de grade, iar cele minime între 12 și 22 de grade.

**LA BUCUREŞTI**

**Vremea se va menține relativ răcoroasă și, în general, instabilă. În special ziua, vor fi înnorări și se vor semnala averse moderate și temporar însemnate cantitativ, posibil însoțite de descărcări electrice și intensificări de scurtă durată ale vântului.** Temperatura maximă va fi de 24...25 de grade, iar cea minimă de 15...16 grade.

1. ***CALITATEA APELOR***

**2.1. Pe fluviul Dunărea**

Nu au fost semnalate evenimente deosebite.

**2.2. Pe râurile interioare**

Nu au fost semnalate evenimente deosebite.

**2.3. Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

Nu au fost semnalate evenimente deosebite.

1. **În domeniul solului şi vegetaţiei**

Nu au fost semnalate evenimente deosebite.

1. **În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 08.07.2018-09.07.2018 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

1. **În municipiul Bucureşti**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.